ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
மத்திய நிதி அமைச்சர் திருமதி நிர்மலா சீதாராமன் காசி தமிழ் சங்கமம் நிகழ்ச்சியில் கலந்து கொள்வதற்காக 2 நாள் பயணமாக நாளை வாரணாசி செல்கிறார்
மத்திய நிதி அமைச்சர் திருமதி நிர்மலா சீதாராமன் காசி தமிழ் சங்கமம் நிகழ்ச்சியில் கலந்து கொள்வதற்காக 2 நாள் பயணமாக நாளை  வாரணாசி செல்கிறார். காசி தமிழ் சங்கமம் என்பது காசிக்கும், தமிழகத்துக்கும் இடையேயான பண்டைய கலாச்சாரம், பாரம்பரியம் மற்றும் அறிவாற்றல் தொடர்பை மீண்டும் கண்டறிந்து கொண்டாடும் வகையில் ஏற்படுத்தப்பட்டது.
கடந்த 2022, நவம்பர் 19-ந் தேதி அன்று ஒரே பாரதம் உன்னத பாரதம் என்ற முழக்கத்தை முன்னெடுத்து செல்லும் வகையில், பிரதமர் திரு நரேந்திர மோடி, விடுதலையின் அமிர்தப் பெருவிழா கொண்டாட்டங்களின் ஒரு பகுதியாக ‘காசி தமிழ் சங்கமம்’ நிகழ்ச்சியை தொடங்கிவைத்தார்.
வாரணாசியில் தமிழ் மொழி முக்கியத்துவம் பெற்றிருக்கும் பகுதிகளான ஸ்ரீவிசாலாட்சி ஆலயம், ஸ்ரீகுமாரசாமி மடம், காசி நாட்டுக்கோட்டை நகரத்தார் சத்திரம், ஸ்ரீசக்கரலிங்கேஸ்வரர் ஆலயம் மற்றும் சிவமடம் போன்ற இடங்களுக்கு 2022, டிசம்பர் 03-ந் தேதி மத்திய நிதி அமைச்சர் திருமதி சீதாராமன் செல்கிறார்.
2022, டிசம்பர் 04-ந் தேதி அன்று பனாரஸ் இந்து பல்கலைக்கழகத்தில், ‘கட்டிடக்கலை மற்றும் இதர பாரம்பரிய வடிவங்கள்’ என்ற தலைப்பிலான கருத்தரங்கத்தில் மத்திய அமைச்சர் திருமதி சீதாராமன் கலந்துகொண்டு மாணவர்களுடன் கலந்துரையாடல் நிகழ்விலும் பங்கேற்கிறார். மேலும் காசி தமிழ் சங்கமம் நிகழ்ச்சியின் ஒரு பகுதியாக பனாரஸ் இந்து பல்கலைக்கழகத்தில் நடைபெறும் கலாச்சார விழாவிலும் அவர் கலந்து கொள்கிறார்.
காசி தமிழ்சங்கமம் நிகழ்வில் கலந்து கொள்வதற்காக தமிழ்நாட்டில் உள்ள தென்காசி மாவட்டத்தில் அமைந்துள்ள காசி விஸ்வநாதர் ஆலயத்தில் 30 ஆண்டுகளுக்கும் மேலாக பணிபுரியும் 4 நபர்கள் தேர்வு செய்யப்பட்டு, 2022, டிசம்பர் 3,4 தேதிகளில் மத்திய நிதி அமைச்சரின் பயண நிகழ்வோடு இணைகின்றனர். தமிழ்நாட்டிற்கும், காசிக்கும் இடையேயான வரலாற்று, கலாச்சார தொடர்புகளை புதுப்பிக்கும் வகையில் அவர்களது பயணம் அமையும் என்பது குறிப்பிடத்தக்கது.
தகவல் மற்றும் ஒலிபரப்பு அமைச்சகம்
நாளைய 75 படைப்புக்கான விண்ணப்பங்களை அமைச்சகம் வரவேற்கிறது
மத்திய தகவல் மற்றும் ஒலிபரப்புத்துறை அமைச்சகம் ‘நாளைய 75 படைப்பு’க்கான விண்ணப்பங்களை இன்று முதல் வரவேற்கிறது. கோவாவில் நடைபெற உள்ள சர்வதேச திரைப்பட விழாவையொட்டி, திரைப்படத்தயாரிப்பு பல்வேறு திறமைகளைக் கொண்டுள்ள இளைஞர்கள் கண்டறிந்து ஊக்கப்படுத்தும் வகையில், ஆண்டுதோறும் இது நடத்தப்படுகிறது.
அமிர்தப்பெருவிழாவின் ஒரு பகுதியாக இந்தியாவின் 75வது சுதந்திர ஆண்டையொட்டி கடந்த 2021ஆம் ஆண்டு இம்முயற்சி தொடங்கப்பட்டது.
53-வது இந்திய சர்வதேச திரைப்படவிழாவையொட்டி, தேசிய திரைப்பட வளர்ச்சி கழகத்தின் மூலம், நியமிக்கப்பட்டுள்ள நடுவர்கள், நாளைய 75 படைப்புக்கான விண்ணப்பங்களை தேர்ந்தெடுக்க உள்ளனர். இதன் மூலம் கோவாவில் நடைபெறவுள்ள இந்திய சர்வதேச திரைப்பட விழாவின் போது தேசியம் மற்றும் சர்வதேச திரைப்பட தயாரிப்பாளர்களுடன் தேர்ந்தெடுக்கப்பட்ட இளைஞர்கள் உரையாடுவதற்கு வாய்ப்பளிக்கப்படுகிறது.
கோவாவில் நடைபெறவுள்ள திரைப்படவிழாவின் போது தேர்ந்தெடுக்கப்பட்ட ‘நாளைய 75 படைப்பாளர்கள்’ கருத்தரங்கில் பங்கேற்க உள்ளனர். மேலும், ஒவ்வொரு குழுவும் போட்டியில் பங்கேற்று 53 மணி நேரங்கள் ஓடக்கூடிய குறும்படத்தை தயாரிக்க உள்ளனர். குறும்படத்திற்கான தலைப்பு அமிர்தப்பெருவிழாவை அடிப்படையாகக் கொண்டிருக்கும். படைப்பாளர்கள், இந்தியா@100 என்ற தலைப்பில் தங்களது கருத்துக்களை காட்சிப்படுத்த உள்ளனர். இந்த 7 குழுக்களால் தயாரிக்கப்படும் திரைப்படங்கள் நவம்பர் 24, 2022 அன்று இந்திய சர்வதேச திரைப்படவிழாவின் போது காட்சிப்படுத்தப்பட உள்ளது. அதைத் தொடர்ந்து வெற்றி பெற்ற திரைப்படங்களுக்கு விருது வழங்கப்பட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1856855
பிரதமர் அலுவலகம்
காரக்பூர் ஐஐடி-யின் 66வது பட்டமளிப்பு விழாவில் பிரதமர் உரையாற்றுகிறார்
பிரதமர் திரு நரேந்திர மோடி, 2021 பிப்ரவரி 23 ஆம் தேதியன்று பிற்பகல் 12.30 மணிக்கு, காணொலி மூலம், காரக்பூர் ஐஐடி-யின் 66வது பட்டமளிப்பு விழாவில் உரையாற்ற உள்ளார். .
(மேற்கு வங்க ஆளுநர், மத்திய கல்வி அமைச்சர், கல்வித்துறை இணையமைச்சர் ஆகியோரும் இந்நிகழ்ச்சியில் பங்கேற்கின்றனர்
மனித வள மேம்பாட்டு அமைச்சகம்
ஆசிரியர்கள் தேசிய விருது – 2017 –க்கான விண்ணப்பங்களைப் பெறுவதற்கான இறுதிநாளை மனிதவள மேம்பாட்டு அமைச்சகம் நீட்டித்துள்ளது
ஆசிரியர்கள் தேசிய விருது – 2017 –க்கான விண்ணப்பங்களைப் பெறுவதற்கான இறுதிநாளை மனிதவள மேம்பாட்டு அமைச்சகம் நீட்டித்துள்ளது. பல்வேறு செயல்பாடுகளுக்கான தற்போதைய காலக்கெடுவும் திருத்தியமைக்கப்பட்ட காலக்கெடுவும் கீழ்க்காணும் அட்டவணையில் கொடுக்கப்பட்டுள்ள வகையில் அமையும் :
(|
|
வ.எண்
|
|
செயல்பாடு
|
|
தற்போதைய
காலக்கெடு
|
|
திருத்தி அமைக்கப்பட்ட காலக்கெடு
|
|
1.
|
|
இணைய வழி விண்ணப்பங்களைப் பெறுவதற்கான வலைத்தளத் திறப்பு
|
|
2018, ஜூன் 15 முதல் ஜூன் 30 வரை
|
|
2018, ஜூன் 15 முதல் ஜூலை 15  வரை
|
|
2.
|
|
இணைய வழியாக மாவட்டத் தேர்வுக் குழு பரிந்துரைகள் மாநிலத் தேர்வுக் குழுவிற்கு அனுப்பப்படுதல்
|
|
2018, ஜூலை 1 முதல் ஜூலை 15 வரை
|
|
2018, ஜூலை 16 முதல் ஜூலை 24  வரை
|
|
3.
|
|
மாநிலத் தேர்வுக் குழுவின் இறுதிப்பட்டியல் இணைய வழியாக
தன்னாட்சி உரிமையுள்ள தேசிய நடுவர் குழுவுக்கு அனுப்புதல்
|
|
2018, ஜூலை 16 முதல் ஜூலை 31 வரை
|
|
2018, ஜூலை 25 முதல் ஜூலை 31  வரை
|
|
4.
|
|
மனிதவளத் துறை அமைச்சகத்தால் கடிதங்கள் / தொடர்புகள் இணைய வழியாக அனைத்து இறுதி செய்யப்பட்ட தேர்வர்களுக்கும் அனுப்பப்படுதல்
|
|
2018, ஆகஸ்டு மூன்றாம் நாள்
|
|
2018, ஆகஸ்டு மூன்றாம் நாள்
|
|
5.
|
|
தன்னாட்சி உரிமையுள்ள தேசிய நடுவர் குழுவால் பெயர்கள் இறுதி செய்யப்படுதல்
|
|
2018, ஆகஸ்டு முப்பதாம் நாள்
|
|
2018, ஆகஸ்டு முப்பதாம் நாள்
நித்தி ஆயோக்
முன்னேற விரும்பும் மாவட்டங்களின் தரவரிசையில் இரண்டாவது பட்டியலை நித்தி ஆயோக் வெளியிட்டுள்ளது
சுகாதாரம், ஊட்டச்சத்து, கல்வி, வேளாண்மை, நீர்வளம், அனைவரையும் உள்ளடக்கிய பொருளாதாரம், திறன் மேம்பாடு, அடிப்படை கட்டமைப்பு ஆகிய ஆறு வளர்ச்சிப் பணிகளில் ஜூன் 1, 2018-க்கும், அக்டோபர் 31, 2018-க்கும் இடைப்பட்ட காலத்தில் வளர்ச்சியை அதிகப்படுத்தியுள்ள முன்னேற விரும்பும் மாவட்டங்களின் இரண்டாவது தரவரிசைப் பட்டியலை நித்தி ஆயோக் இன்று வெளியிட்டது.
டாடா அறக்கட்டளை, பில் & மெலிண்டா கேட்ஸ் அறக்கட்டளை ஆகியவை நித்தி ஆயோகின் அறிவுசார் பங்குதாரர்களாக இணைந்து, வீடுதோறும் சென்று ஆய்வு செய்து, தரவரிசைப் பட்டியல் தயாரிக்கப்பட்டுள்ளது. இந்த ஆய்வு முன்னேற விரும்பும் அனைத்து மாவட்டங்களிலும் ஜூன் மாதம் ஒரு லட்சம் வீடுகளில் மேற்கொள்ளப்பட்டது.
இந்த இரண்டாவது தரவரிசைப் பட்டியலை வெளியிட்டுப் பேசிய நித்தி ஆயோகின் தலைமை நிர்வாகி திரு. அமிதாப் காந்த், முன்னேற விரும்பும் மாவட்டங்களின் தரம்சார்ந்த வளர்ச்சியை சரியாகவும், வெளிப்படைத் தன்மையோடும் நடத்துவதை உறுதிசெய்ய மூன்றாம் தரப்பினர் பயன்படுத்தப் பட்டிருப்பதாகக் கூறினார். இத்தகைய நடவடிக்கை போட்டி உணர்வையும், ஒத்துழைப்புடன் கூடிய கூட்டமைப்பையும் வலுப்படுத்தும் என்றும் அவர் குறிப்பிட்டார்.
ஒடிஷா, உத்தரப்பிரதேசம், பீகார், தமிழ்நாடு ஆகிய நான்கு மாநிலங்களில் இருந்து, மிகவும் முன்னேறிய மாவட்டங்கள் தரவரிசை செய்யப்பட்டுள்ளன. இவற்றில் தமிழ்நாட்டின் விருதுநகர் முதலாவது இடத்தைப் பிடித்துள்ளது.
பழங்குடியினர் நலத்துறை அமைச்சகம்
பழங்குடியினர் விவகாரங்கள் அமைச்சகத்தின் கீழ்வரும் இந்திய பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பு  , பழங்குடியினர் வர்த்தகத்தை மேம்படுத்துவதற்கான அனைத்தையும் உள்ளடக்கிய டிஜிட்டல்மயமாக்கல் இயக்கத்தை தொடங்கியுள்ளது
பழங்குடியினர் விவகாரங்கள் அமைச்சகத்தின் கீழ்வரும் இந்திய பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பு  , பழங்குடியினர் வர்த்தகத்தை மட்டும் மேம்படுத்துவதற்கான அனைத்தையும் உள்ளடக்கிய டிஜிட்டல்மயமாக்கல் இயக்கத்தை, வாழ்வின் அனைத்து அம்சங்களும் ஆன்லைன் வழியாக இயங்கி வரும் தருணத்தில் தொடங்கியுள்ளது. இந்த இயக்கம், கிராமத்தை அடிப்படையாகக் கொண்ட பழங்குடியின உற்பத்தியாளர்கள் மற்றும் கைவினைஞர்களை தேசிய மற்றும் சர்வதேச சந்தைகளுடன் வரைபடமாக்கி, இணைக்கிறது. இதற்காக சர்வதேச தரத்திற்கு மேம்படுத்தப்பட்ட கலைநயம் மிகுந்த மின்னணு தளங்களை ஏற்படுத்தியுள்ளது. பழங்குடியின வர்த்தகத்தை திறம்பட மேம்படுத்துவதை இது நோக்கமாகக் கொண்டுள்ளது.
பழங்குடியினர் விவகாரங்கள் அமைச்சகத்தின் கீழ்வரும் இந்திய பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பு, வனவாசிகள் தொடர்பான வன் தன் யோஜனா, கிராம சந்தைகள் மற்றும் அவர்களது பண்டகசாலைகள் தொடர்புடைய அனைத்து தகவல்களையும் டிஜிட்டல்மயமாக்கும் பணியில் இறங்கியுள்ளது. இந்த டிஜிட்டல் மயமாக்கல் முயற்சியில் அனைத்து பழங்குடியினர் கிளஸ்டர்களும் அடையாளம் காணப்பட்டு, ஜி.ஐ.எஸ் தொழில்நுட்பத்தைப் பயன்படுத்தி வரைபடமாக்குவது, பிரதமர் விடுத்த தற்சார்பு இந்தியா அழைப்பின் கீழ் இந்த மக்களுக்கு பயன்களை கொண்டுவர உதவும்.
இந்த சிக்கலான காலங்களில் – “உள்ளூருக்காக குரல் எழுப்புங்கள்” என்ற மந்திரத்தை ‘எனது வனம், எனது பணம், எனது நிறுவனம்' என்று மாற்றி அமைத்து, ட்ரைபெட்-TRIFED பல்வேறு புதுமையான முன்முயற்சிகளை, தற்போதைய முதன்மை திட்டங்களை நடைமுறைப்படுத்தியுள்ளது. இதுபோன்ற காலங்களில் துன்புறும் பழங்குடியினருக்கு இவை அருமருந்தாக உருவெடுத்துள்ளது. பழங்குடியினர் விவகாரங்கள் அமைச்சகத்தின் கீழ்வரும் இந்திய பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பின் குறிப்பிடத்தக்க முயற்சிகள் சமீப காலங்களில் பழங்குடியின மக்களுக்கு வேலை வாய்ப்பு மற்றும் தலைமுறைக்கான வாழ்வாதாரத்திற்கு இந்த கடினமான காலங்களில் உதவிக்கரம் நீட்டி உள்ளது.
திடீரென ஏற்பட்டுள்ள நோய் தொற்று பரவலால் நமது வாழ்வாதாரங்கள் பாதிக்கப்பட்டுள்ள நிலையில்,உடனடி ஊரடங்கால் பழங்குடியின கைவினைஞர்களின் ரூ. 100 கோடி மதிப்பீலான இருப்புகள் விற்பனையாகாமல் உள்ளன. இந்த இருப்புகள் அனைத்தும் விற்பனையாவதை உறுதி செய்து, அதன் மூலம் கிடைக்கும் விற்பனை வருவாய், பாதிக்கப்பட்ட பழங்குடியின குடும்பத்தினருக்கு சென்றடைவதை உறுதி செய்யும் வகையில், ட்ரைபெட் ஒரு லட்சத்திற்கும் அதிகமான கலை பொருட்களை வாங்கியதுடன், விற்பனையாகாமல் இருக்கும் பொருட்களை ஆன்லைன் மூலம்  Tribes India வலைதளத்திலும் மேலும், இதர சில்லறை வணிகதளங்களான அமேசான், ப்ளிப்கர்ட் மற்றும் ஜி.இ.எம் வழியாகவும் சந்தைப்படுத்தும் திட்டம் ஒன்றை அறிமுகப்படுத்தியுள்ளது.
ஜல்சக்தி அமைச்சகம்
கொவிட் பிரச்னையை போல், தண்ணீர் பிரச்னைக்கும் உலகம் ஒன்றிணைய வேண்டும்: ஜல் சக்தி அமைச்சர் கஜேந்திர சிங் செகாவத் உரை
கொவிட் பிரச்னையை போல், தண்ணீர் பிரச்னைக்கும் உலகம் ஒன்றிணைந்து நடவடிக்கை எடுக்க வேண்டும் என இந்திய நீர்த் தாக்க மாநாட்டில் ஜல் சக்தி அமைச்சர் திரு கஜேந்திர சிங் செகாவத் பேசினார்.
ஐந்தாவது இந்திய நீர்த் தாக்க உச்சி மாநாட்டின் நிறைவு நிகழ்ச்சியில் நதி பாதுகாப்பு மற்றும் வெள்ள மேலாண்மை குறித்து ஆலோசிக்கப்பட்டது. இதில் மத்திய ஜல் சக்தி அமைச்சர் திரு கஜேந்திர சிங் செகாவத் கலந்து கொண்டு பேசியதாவது:
நீர் மற்றும் நதி மேலாண்மைக்கு, இந்தியா சர்வதேச நாடுகளுடன் இணைந்து செயல்பட வேண்டும் என இந்த மாநாட்டில் நீர்வளத்துறை முதலீட்டாளர்கள் மற்றும் இதர பங்குதாரர்கள் கூறினர்.
கொவிட்-19 தொற்றை எதிர்த்து போராட உலகம் ஒன்றிணைந்தது போல், நீர்த்துறையில் உள்ள சவால்களை நிவர்த்தி செய்யவும் உலகம் ஒன்றிணைய வேண்டும்.
உலகளவில் நிலத்தடி நீரை அதிகம் பயன்படுத்துவது நாம்தான். இதை குறைப்பதை நோக்கி நாம் செயல்படுகிறோம். நிலத்தடி நீரை பாதுகாக்க உலக வங்கியுடன் இணைந்து அடல் பூஜல் திட்டம் செயல்படுத்தப்படுகிறது. மக்கள் நடவடிக்கையில் மாற்றம் கொண்டு வர வேண்டும் என்ற நோக்கத்துடன் இத்திட்டம் உருவாக்கப்படுகிறது. இத்திட்டம் பஞ்சாயத்து அளவில் நிலத்தடி நீர் மேலாண்மையை ஊக்குவிக்கும்.
இவ்வாறு மத்திய அமைச்சர் திரு கஜேந்திர சிங் செகாவத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1681154
குடியரசுத் தலைவர் செயலகம்
காந்தி ஜெயந்தியை முன்னிட்டு குடியரசுத் தலைவர் வாழ்த்து
காந்தி ஜெயந்தியை முன்னிட்டு குடியரசுத் தலைவர் திருமதி திரௌபதி முர்மு விடுத்துள்ள வாழ்த்துச் செய்தியில் கூறியிருப்பதாவது:-
தேசப்பிதா மகாத்மா காந்தியின் 154-வது பிறந்தநாளை முன்னிட்டு அனைத்து குடிமக்கள் சார்பிலும் அவருக்கு எனது தாழ்மையான மரியாதையை செலுத்துகிறேன்.
சத்தியம், அகிம்சை ஆகிய காந்தியடிகளின் கொள்கைகள் உலகிற்கு ஒரு புதிய பாதையை அமைத்துக் கொடுத்தன. காந்தியடிகள் தனது வாழ்நாள் முழுவதும் அகிம்சைக்காகப் போராடியதுடன் மட்டுமல்லாமல், தூய்மை, பெண்கள் அதிகாரம், தற்சார்பு மற்றும் விவசாயிகளின் உரிமைகள் ஆகியவற்றுக்காகவும், தீண்டாமை, சமூக பாகுபாடு மற்றும் கல்வியறிவின்மைக்கு எதிராகவும் போராடினார். காந்தியடிகள் நம்மை சுதந்திரப் போராட்டத்தில் பங்கேற்கத் தூண்டி, வரலாற்றின் போக்கை மாற்றி, நமக்கு சுதந்திரம் பெற்றுத் தந்த மாபெரும் இயக்கத்தை வழிநடத்தினார்.
மார்ட்டின் லூதர் கிங் ஜூனியர், நெல்சன் மண்டேலா, பராக் ஒபாமா மற்றும் உலகின் பல அரசியல்வாதிகள் காந்திஜியின் கருத்துக்களால் ஈர்க்கப்பட்டனர். காந்தியடிகளின் வலுவான மற்றும் துடிப்பான சித்தாந்தம் எப்போதும் உலகிற்கு பொருத்தமானதாக இருக்கும்.
காந்தி ஜெயந்தி நன்னாளில், அவரது கொள்கைகள் மற்றும் போதனைகளை நமது சிந்தனை, பேச்சு மற்றும் செயலில் பின்பற்றி, நாட்டின் நலனுக்காக நமது சுயத்தை அர்ப்பணிப்போம் என்று உறுதியேற்போம்" என்று தெரிவித்துள்ளார்.
நிதி அமைச்சகம்
பினாமி சொத்து பரிமாற்றங்கள் தடுப்புச் சட்டம் 1988-ன்கீழ் நடுவர் ஆணையம் அமைக்கவும், மேல் முறையீட்டு நடுவர் மன்றம் உருவாக்கவும் அமைச்சரவை ஒப்புதல்
பினாமி சொத்து பரிமாற்றங்கள் தடுப்புச் சட்டம் 1988-ன்கீழ் நடுவர் ஆணையம் அமைக்கவும், மேல் முறையீட்டு நடுவர் மன்றம் உருவாக்கவும் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சிறப்பு அம்சங்கள்:
- நடுவர் மன்ற ஆணையத்தை அமைப்பதோடு கூடுதலாக மூன்று அமர்வுகள் மற்றும் பினாமி சொத்து பரிமாற்றச் சட்டத்தின்கீழ் மேல் முறையீட்டு நடுவர் மன்றம் அமைப்பது.
- நடுவர் மன்ற ஆணையம், ஆணையத்திற்கான அமர்வுகள், மேல்முறையீட்டு நடுவர் மன்றம் ஆகியவற்றுக்கு அதிகாரிகள் மற்றும் ஊழியர்களை வழங்குவது, வருமானவரித் துறை மற்றும் மத்திய வரிகள் வாரியத்தின் தற்போதுள்ள பதவிகள் மற்றும் நிலைகளுக்கு ஏற்பவே புதிய பதவிகள் இருக்கும்.
- நடுவர் மன்ற ஆணையமும், மேல் முறையீட்டு நடுவர் மன்றமும் தேசிய தலைநகர் தில்லி பிரதேசத்திலிருந்து செயல்படும். நடுவர் மன்ற ஆணையத்தின் அமர்வுகள் கொல்கத்தா, மும்பை, சென்னை ஆகிய இடங்களிலிருந்து செயல்படும். உத்தேச நடுவர்மன்ற ஆணையத்தின் தலைவருடன் கலந்தாலோசித்தபின், இது தொடர்பாக தேவையான அறிவிக்கை வெளியிடப்படும்.
பயன்கள்:
நடுவர் மன்ற ஆணையத்திற்கு பரிந்துரைக்கப்படும் வழக்குகளை நன்கு நிர்வகிக்கவும், இந்த ஆணையத்தின் உத்தரவுக்கு எதிராக தாக்கல் செய்யப்படும் மேல் முறையீடுகளை விரைந்து பைசல் செய்யவும் இந்த ஒப்புதல் பயனளிப்பதாக இருக்கும்.
பினாமி சொத்துகள் பரிமாற்ற தடுப்புச் சட்டத்தின்கீழ் நிர்வாக செயல்பாட்டு ஆய்வின் முதல் கட்டமாக நடுவர் மன்ற ஆணையம் அமைப்பது இருக்கும். பினாமி சொத்துக்கள் பரிமாற்றத் தடுப்புச் சட்டத்தின்கீழ் நடுவர் மன்ற ஆணையம் நிறைவேற்றிய உத்தரவுக்கு எதிராக மேல்நிலை முறையீட்டு நிறுவனம் கூடுதலாக மற்றொரு அமைப்பையும் உருவாக்கிக் கொள்ளலாம்.
வணிகம் மற்றும் தொழில்துறை அமைச்சகம்
உலகின் வேகமாக வளரும் பெரிய பொருளாதார நாடாக இந்தியா தொடர்ந்து நீடிக்கும்: மத்திய அமைச்சர் திரு பியூஷ் கோயல்
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் புனேவில் நடைபெற்ற ஆசிய பொருளாதார கலந்துரையாடல் நிகழ்ச்சியில் இன்று பங்கேற்றுப் பேசினார்.
இன்னும் நான்கு அல்லது ஐந்து ஆண்டுகளில் உலகின் மூன்றாவது பெரிய பொருளாதாரமாக இந்தியா உருவெடுக்கும் என்று அமைச்சர் நம்பிக்கை தெரிவித்தார். 2047-ம் ஆண்டுக்குள் நமது பொருளாதாரத்தை 35 முதல் 40 டிரில்லியன் டாலர் பொருளாதாரமாக உயர்த்த முடியும் என தாம் நம்புவதாகவும் அவர் கூறினார்.
இந்தியா தற்போது வேகமாக வளர்ந்து வரும் பெரிய பொருளாதார நாடாக இருப்பது மட்டுமல்லாமல் இன்னும் பல ஆண்டுகளுக்கு இது தொடர்ந்து நீடிக்கும் என்று அவர் தெரிவித்தார். இந்தியா ஏற்கெனவே பத்தாவது பெரிய பொருளாதார நாடு என்ற இடத்தில் இருந்து ஐந்தாவது இடத்திற்கு முன்னேறி உள்ளதை அவர் சுட்டிக் காட்டினார். இன்று இந்தியாவிடம் இளைஞர்கள் எண்ணிக்கை மிக அதிகமாக உள்ளது எனவும் இது மிகப்பெரிய பலமாக உள்ளது எனவும் அவர் தெரிவித்தார்.
வளரும் நாடுகளை விட வளர்ந்த நாடுகளில், ரஷ்யா - உக்ரைன் மோதல் கடுமையான பாதிப்பை ஏற்படுத்தியுள்ளதாக அமைச்சர் தெரிவித்தார். உணவுப் பாதுகாப்பு, எரிசக்திப் பாதுகாப்பு, பணவீக்கம், வட்டி விகிதங்கள் மற்றும் வளர்ச்சியில் ஏற்படும் தாக்கங்கள், வளர்ந்த மற்றும் வளரும் நாடுகள் இரண்டிலுமே பெரிய விளைவை ஏற்படுத்தியுள்ளதாக அவர் கூறினார்.
தடையற்ற வர்த்தக ஒப்பந்தங்கள் குறித்துப் பேசிய அமைச்சர், இந்தியா - ஐக்கிய அரபு எமிரேட்ஸ் இடையே இந்த ஒப்பந்தம் 88 நாட்களில் விரைவாக கையெழுத்தானது என்றார். அதே போல ஆஸ்திரேலியாவுடனும் குறுகிய காலப் பேச்சுவார்த்தையில் விரைவான முறையில் ஒப்பந்தம் கையெழுத்தானதாக அவர் கூறினார். இந்தியாவுடன் இணைந்து பணியாற்றுவதில் உலக நாடுகள் உற்சாகம் காட்டுவதாக அவர் தெரிவித்தார். இஸ்ரேல், கனடா, இங்கிலாந்து ஆகிய நாடுகளுடனும் ஐரோப்பிய யூனியனுடனும் தடையற்ற வர்த்தக ஒப்பந்தம் குறித்து இந்தியா பேச்சு நடத்தி வருவதாக அவர் கூறினார்.
பசுமைத் தொழில்களை ஊக்குவிப்பது குறித்த கேள்வி ஒன்றுக்கு பதில் அளித்த அவர், பருவநிலை மாற்றத்தைப் பொறுத்தவரை பொறுப்பான முறையில் எதிர்கொள்வதில் இந்திய அரசு கவனம் செலுத்துகிறது என்றார். கழிவுகளை மறுசுழற்சி செய்யும் வகையில் சுழற்சிப் பொருளாதாரத்தை அரசு ஊக்கப்படுத்துவதாக அவர் கூறினார். பருவநிலை மாற்ற இலக்குகளை அடைவதில் முன்னணியில் உள்ள ஐந்து நாடுகளில் ஒன்றாக இந்தியா உள்ளதை அவர் சுட்டிக் காட்டினார்.
குறு, சிறு, நடுத்தர தொழில் நிறுவனங்கள் தொடர்பான கேள்விக்கு பதில் அளித்த அவர், உலகப் பொருளாதாரத்திற்கு குறு, சிறு, நடுத்தர நிறுவனங்கள் மிகவும் முக்கியமானதாக இருக்கும் என்றார். எனவே, குறு, சிறு, நடுத்தர நிறுவனங்கள், ஸ்டார்ட் அப் நிறுவனங்கள் மற்றும் பெண் தொழில்முனைவோருக்கு பல்வேறு சலுகைகள் வழங்கப்படுவதாக அவர் தெரிவித்தார்.
மக்களுக்கு அதிகாரமளிக்கும் வகையில் மிக முக்கிய சீர்திருத்தங்களை அரசு மேற்கொண்டுள்ளதாக அமைச்சர் தொழில்துறையினரிடம் தெரிவித்தார். இந்தியாவில் உள்ள இளைஞர்களின் ஆற்றல், நாட்டின் பொருளாதாரத்தை, 2047-ம் ஆண்டுக்குள், 47 டிரில்லியன் டாலர் பொருளாதாரமாக மாற்ற உதவும் என்று திரு. பியூஷ் கோயல் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.53 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835716
பாதுகாப்பு அமைச்சகம்
கொரோனா போராளிகளுக்காக கிழக்கு கடற்படை இசைக்குழு நேரடி நிகழ்ச்சியை அரங்கேற்றியது
74 வது சுதந்திர தினக் கொண்டாட்டங்களின் ஒரு பகுதியாக, கிழக்குக் கடற்படை, கொரோனா போராளிகளுக்கு மரியாதை செலுத்தும் வகையில் கடற்படைக் குழுவின் நேரடி நிகழ்ச்சியை ஆகஸ்ட், 05, 2020 அன்று விசாகப்பட்டினத்தின் சங்கரத்தில் உள்ள போஜ்ஜனா கோண்டா என்ற பாரம்பரிய தளத்தில் ஏற்பாடு செய்தது. ஆந்திராவின் கடற்படை அலுவலர் கமடோர் சஞ்சீவ் இசார், தலைமை விருந்தினரான அனகபள்ளி மக்களவைத் தொகுதியின் நாடாளுமன்ற உறுப்பினர் டாக்டர். பீசெட்டி வெங்கட சத்தியவதி மற்றும் நிகழ்விற்கு மாவட்ட நிர்வாகத்தால் பரிந்துரைக்கப்பட்ட அனைத்து மதிப்புமிக்க கொரோனா போராளிகளையும் வரவேற்றார்.
ஒரு மணி நேர நிகழ்ச்சியில் மார்ஷியல், ஆங்கில பாப் இசை முதல் சில ஆத்மார்தமான தேசபக்திப் பாடல்கள் வரை பலவிதமான இசை உற்சாகத்துடன் இடம் பெற்றது. இந்த நிகழ்ச்சியில் பிரபலமான மற்றும் எப்போதும் பசுமையான நினைவுகளை தரக்கூடிய பாடல்களான ‘சுனோ கர் சே துனியா வலோன்’ மற்றும் ‘அய் மேரே வாட்டன் கே லோகன்’ ஆகிய பாடல்களும் இசைக்கப்பட்டன, மேலும் முத்தரப்பு சேவைப் பாடல்களின் விளக்கக்காட்சி இந்த நிகழ்விற்கு பொருத்தமான முடிவை வழங்கியது. தூர்தர்ஷன் சப்தகிரி மற்றும் தூர்தர்ஷன் யாத்கிரி ஆகியவற்றில் இசைக்குழு நடத்திய நிகழ்ச்சியை தூர்தர்ஷன் ஹைதராபாத் நேரடியாக ஒளிபரப்பியது.
நாட்டின் கொரோனா பரவலைத் தடுக்க, தங்கள் உயிருக்கு ஆபத்து காத்திருக்கும் நேரத்திலும் இன்னுயிரையும் பொருட்படுத்தாது, உறுதியுடன் போராடி வரும் கொரோனா வீரர்களுக்கு தேசத்தின் நன்றியுணர்வையும், பாராட்டையும் தெரிவிக்கும் வகையில், நாடு முழுவதும் உள்ள இராணுவக் குழுக்கள் சுதந்திர தினத்தை முன்னிட்டு தங்கள் நிகழ்ச்சிகளை ஆகஸ்ட் 01 முதல் முதன்முறையாக நாடு முழுவதும் காணுமாறு கொண்டாடி வருகின்றன.
புவி அறிவியல் அமைச்சகம்
கடந்த சில ஆண்டுகளாக இமயமலையில் பனிப்பொழிவு குறைவாகவும், மழைப்பொழிவு அதிகமாகவும் உள்ளதாக சமீபத்திய ஆய்வு தெரிவிக்கிறது: மத்திய அமைச்சர் டாக்டர் ஜிதேந்திர சிங்
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
கடந்த சில ஆண்டுகளாக இமயமலையில் பனிப்பொழிவு குறைவாகவும், மழைப்பொழிவு அதிகமாகவும் உள்ளதாக சமீபத்திய ஆய்வு தெரிவிக்கிறது.
மேற்கு இமயமலையின் நான்கு பனிப்பாறை படுகைகளில்  1979 முதல் 2018 வரை ஒட்டுமொத்த மழைப்பொழிவு குறைந்து வருவதை புவி அறிவியல் அமைச்சகத்தின் கீழ் இயங்கும் துருவ மற்றும் பெருங்கடல் ஆராய்ச்சிக்கான தேசிய மையத்தின் ஆய்வுகள் காட்டுகின்றன..
இருப்பினும், இந்தப் போக்கு ஒரே மாதிரியாக இருக்கவில்லை. மேலும், பனிப்பொழிவு குறையும் போது, இந்த பனிப்பாறை படுகையில் திரவப்பொழிவு  அதிகரித்து வருவதாக ஆய்வுகள் சுட்டிக்காட்டுகின்றன.
வசந்த காலத்தில் பனிப்பொழிவுக்கு பதிலாக மழைப்பொழிவு அதிகரிப்பது பனிப்பாறைகளை முன்கூட்டியே வெளிப்படுத்த வழிவகுக்கும், பனிப்பாறைகள் உருகும் வீதத்தை இது மேம்படுத்துவதோடு, பனிச்சரிவுகள் மற்றும் திடீர் வெள்ளங்களின் எண்ணிக்கை மற்றும் அளவை துரிதப்படுத்தலாம்.
பனிச்சரிவு, நிலச்சரிவு போன்றவை தடுக்க முடியாத இயற்கை நிகழ்வுகள் ஆகும். இருப்பினும், புவி அறிவியல் அமைச்சகம் மற்றும் பாதுகாப்பு அமைச்சகத்தின் கீழ் உள்ள பல்வேறு நிறுவனங்களால் மழை மற்றும் பனிப்பொழிவுக்கான முன்னெச்சரிக்கை மற்றும் முன்னறிவிப்புகள் வழங்கப்பட்டு வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811916
விவசாயத்துறை அமைச்சகம்
ரூ. 16,865.81 கோடிக்கு கரீப் பருவ பருத்திக் கொள்முதல்
நடப்பு கரீப் பருவக் கொள்முதலில், 11,24,252 விவசாயிகளிடமிருந்து ரூ. 16,865.81 கோடிக்கு பருத்தி கொள்முதல் செய்யப்பட்டுள்ளது.
நடப்பு கரீப் பருவத்தில், கரீப் பயிர்களை குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது. நெல் விளைவிக்கப்படும் மாநிலங்களில் இருந்து கடந்த 19ஆம் தேதி வரை 412.91 இலட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்த ஆண்டு இதே கால அளவை விட 22.25 சதவீதம் அதிகம். இதன் மூலம் 48.56 இலட்சம் விவசாயிகள் ரூ.77, 957.83 கோடி குறைந்தபட்ச ஆதரவு விலை பெற்றுள்ளனர்.
மாநிலங்கள் தெரிவித்த விருப்பத்தின் அடிப்படையில், 51 லட்சம் மெட்ரிக் டன் பருப்பு கொள்முதல் செய்ய ஒப்புதல் வழங்கப்பட்டது. தமிழகம், கர்நாடகம் உள்ளிட்ட மாநிலங்களில் இருந்து 1.23 இலட்சம் மெட்ரிக் டன் கொப்பரைத் தேங்காய் கொள்முதல் செய்யவும் ஒப்புதல் அளிக்கப்பட்டது.
கடந்த 19ஆம் தேதி வரை 1,95,899.38 மெட்ரிக் டன் பாசிப்பயறு, உளுந்து, நிலக்கடலை, சோயாபீன்ஸ் ஆகியவற்றை ரூ.1050.08 கோடிக்கு அரசு கொள்முதல் செய்துள்ளது.
பஞ்சாப், ஹரியானா, ராஜஸ்தான், மத்தியப்பிரதேசம், மகாராஷ்டிரா, குஜராத், தெலங்கானா, ஆந்திரா, ஒடிசா மற்றும் கர்நாடகாவிலிருந்து பருத்தி விதை தொடர்ந்து கொள்முதல் செய்யப்படுகிறது. கடந்த 19ஆம் தேதி வரை, 57,83,122 பருத்திக் கட்டுகள், 11,24,252 விவசாயிகளிடமிருந்து ரூ.16,865.81 கோடிக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1682222
------
(Visitor Counter : 139
மனித வள மேம்பாட்டு அமைச்சகம்
பிரதமரின் ‘தேர்வுக்கு தயாராவோம்’ நிகழ்ச்சியின் 5 ஆவது பகுதி 2022, ஏப்ரல் 1 ஆம் தேதி அன்று நடைபெறவுள்ளது
‘தேர்வுக்கு தயாராவோம்’ என்ற நிகழ்ச்சியின் 5 ஆவது பகுதி நடைபெறவுள்ள 2022 ஏப்ரல் 1 ஆம் தேதி அன்று பிரதமர் திரு நரேந்திர மோடி உலகம் முழுவதும் உள்ள மாணவர்கள், ஆசிரியர்கள் மற்றும் பெற்றோர்களுடன் உரையாடவுள்ளார். இதற்காக நடைபெறவுள்ள கட்டுரைப் போட்டிகளில் பங்கேற்பதற்காக சுமார் 15.7 லட்சம் பேர் பதிவு செய்துள்ளனர்.
தேர்வை அச்சமின்றி எழுதுவதற்கான வழிவகைகள் குறித்தும், வாழ்க்கையை திருவிழாவாக கொண்டாடும் வகையிலும் அதற்கான வழிமுறைகள் குறித்து உள்நாடு மற்றும் வெளிநாடுகளில் உள்ள மாணவர்கள், பெற்றோர்கள், ஆசிரியர்களுடன் ‘தேர்வுக்கு தயாராவோம்’ என்ற நிகழ்ச்சி மூலம் பிரதமர் திரு நரேந்திர மோடி உரையாடவுள்ளார்.
கடந்த நான்காண்டுகளாக மத்திய கல்வித் துறை அமைச்சகம், பள்ளி கல்வி மற்றும் எழுத்தறிவு துறை மூலம் ஏற்பாடு செய்யப்பட்ட இந்நிகழ்ச்சி வெற்றிகரமாக நடைபெற்றது. முதல் மூன்று பகுதிகள் புதுதில்லியில் நேரடியாக நடைபெற்றது. நான்காவது பகுதி 2021 ஆம் ஆண்டு ஏப்ரல் 7 ஆம் தேதியன்று ஆன்லைன் வழியே நடைபெற்றது.
ரெயில்வே அமைச்சகம்
சரக்கு போக்குவரத்தின் மூலம் ரூ 9896.86 கோடியை செப்டம்பர் 2020-இல் ரயில்வே ஈட்டியுள்ளது, கடந்த வருடத்தை காட்டிலும் ரூ 1180.57 கோடி அதிகம்
குறிப்பிடும்படியான சாதனையாக, ரூ 9896.86 கோடியை சரக்கு போக்குவரத்தின் மூலம் இந்திய ரயில்வே ஈட்டியுள்ளது, கடந்த வருடத்தின் இதே காலகட்டத்தில் ஈட்டிய வருவாயான ரூ 8716.29-ஐ காட்டிலும் இது ரூ 1180.57 கோடியும் 13.54 சதவீதமும் அதிகம் ஆகும்.
சரக்கின் அளவுகளை பொருத்தவரை கடந்த வருடத்தின் இதே காலகட்டத்துடன் ஒப்பிடும் போது இது 15.3 சதவீதம் அதிகம் ஆகும். இதன் மூலம், சரக்கின் அளவு மற்றும் சரக்கு போக்குவரத்து ஆகிய இரண்டும் அதிகரித்துள்ளது தெளிவாகிறது.
மண்டல அளவில் வர்த்தக வளர்ச்சி பிரிவுகள், சரக்கு போக்குவரத்துக்கான பிரத்யேக ரயில்கள் மற்றும் விவசாயிகள் ரயில்கள் போன்ற பல்வேறு நடவடிக்கைகளின் மூலமும் முழுமையான கண்காணிப்பின் மூலமும் வளர்ச்சி சாத்தியமாகி உள்ளது.
ரயில்வே சரக்கு போக்குவரத்தை கவர்ச்சிகரமானதாக ஆக்குவதற்காக பல்வேறு சலுகைகளும், தள்ளுபடிகளும் இந்திய ரயில்வேயால் வழங்கப்படுகின்றன. கொவிட்-19-ஐ வாய்ப்பாக பயன்படுத்தி அனைத்து விதங்களிலும் ரயில்வே மேம்பாடு கண்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660690